Prije mnogo stoljeća u zapadnoj srednjoj Africi,
gdje su kraljevstva nastajala i padala,
živjela je žena predodređena da bude vođa.
Ratnica, kraljica, sila kojoj nije bilo ravne.
Njezino ime...
Njinga.
Mi smo narod rođen bježeći od izumiranja.
Rođena je u dobu mraka,
u vremenu krvi
i stalnih promjena,
kad je ropstvo prijetilo desetkovati kontinent.
Želim da Portugalci napuste moju zemlju.
Svi do jednoga.
Neustrašivo je branila svoje kraljevstvo od europskih sila.
Njinga!
Uzdigla se i postala zvijezda vodilja svojega naroda.
Nasljeđe kraljice Njinge i dandanas odjekuje Afrikom.
Vrijeme je da svi naučimo njezino ime.
Živjela kraljica Njinga!
- Njinga! - Njinga!
AFRIČKE KRALJICE
- Jesi li spremna? - Jesi li ti?
Nemoj misliti da ću te poštedjeti zato što ti otac gleda.
Ne očekujem to.
Hej.
Princeza Njinga rodila se i odrasla u vrijeme
kad se njezin otac, kralj,
već sukobljava s Portugalcima
koji dolaze i odvode ljude.
U tom trenutku Portugalci su u Ndongu već 50 godina.
A misija im je dvojaka.
S jedne strane žele pokrstiti tamošnje ljude,
a s druge proširiti teritorij portugalskoga kralja.
PORTUGALSKO CARSTVO 1617.
Portugalci su prva svjetska pomorska velesila
i imaju kolonije po cijelom svijetu.
Najveća od njih je Brazil.
Ondje se bogate gradnjom golemih plantaža šećerne trske.
Portugalci trebaju ljude za rad na tim plantažama,
stoga zarobljavaju stanovnike zapadne i središnje Afrike i odvode ih u ropstvo.
U Ndongu kralja nazivaju ngola.
U tom trenutku osjeća pritisak
da spasi kraljevstvo od Portugalaca.
Mora pripremiti najstariju kćer Njingu
za predstojeći rat.
Zato je podučava umijeću ratovanja,
borbi.
Koristi svoje vojnike za njezinu vježbu.
Umalo si me pogodila.
Nipošto.
Budući da je žena, Njinga ima služavke.
Neke od njih vojnikinje su koje s njom prolaze obuku.
No žene s aktivnim ulogama u vojsci u to vrijeme ipak nisu uobičajene.
Previše ovisim o tebi.
Hvala Bogu.
Nekako si usporila.
Utrku ne osvaja uvijek najbrži.
Zar ne, Ndambi?
Zar ne moraš negdje biti?
Pođi sa mnom.
Ndongo je smješten u današnjoj Angoli, u zapadnoj srednjoj Africi.
JUŽNI ATLANTSKI OCEAN INDIJSKI OCEAN
On je 1617. jedno od najvećih i najznačajnijih kraljevstava.
Ima između 100 000 i 200 000 stanovnika.
Prijestolnica je Kabasa,
glavni grad i dom kraljevske obitelji.
Ndongo je izuzetno razvijeno društvo.
Afrički kontinent često zamišljamo
kao izuzetno primitivan prije dolaska Europljana.
A to naprosto nije istina.
Unutar Ndonga se trguje.
Ima politiku širenja teritorija i moćnu vojsku.
Ljudi ne razumiju.
Svi misle da je u ratu ključna brzina, a zapravo su to preciznost i odlučnost.
Valja analizirati bojište.
Funji je najmlađa od triju kraljevih kćeri.
Budući da su princeze, u Kabasi ih cijene i poštuju.
Kad analiziraš bojište, svaki je detalj važan.
Moraš biti spremna napasti iz nepovoljnog položaja...
I dalje se nećeš predstaviti?
Nisam izravna kao ti.
Funji, kraljeva si kći. Bit će sretan što te ima.
Hajde, kasnim na vijeće.
Daj, molim te. Molim te?
Spuštamo to i idemo.
Puno ti hvala.
Oni najslabiji gurali su kraljevstvo u propast...
Društveni ustroj u Ndongu bio je sljedeći.
Na vrhu je bio vladar,
a odmah ispod njih su sobe, koji su u stvari plemići.
Njingina oca čeka teško razdoblje
jer je okružen ljudima koji žele preoteti vlast.
Mbande, Njingin brat, složen je i ambiciozan čovjek.
Stječe se dojam da se zaista želi iskazati kao učinkovit vođa.
Mbande je znao da bi njegov polubrat Kiluanje
trebao postati sljedeći ngola, kao najstariji sin aktualnog kralja.
Moramo osmisliti strategiju. Moramo biti ujedinjeni.
Strategija je za igre. Za ratove je ključna snaga.
U to su vrijeme Portugalci stupili na scenu.
Okoristili su se nekim podjelama i suparništvima među sobama.
I premda mnogi sobe podržavaju Njingina oca,
jedan soba na sjeveru, Kavulo,
predvodi pobunu protiv kralja.
Kralju...
sve vrvi ljudima odanima onom izdajniku,
sobi Kavulu.
Tjesnac Lucalla jedini je prolaz za naše ratnike.
Osigurat će klanac.
Napravit će prolaz za naše opkoljene ljude
i brojčano ih poduprijeti.
Izvrsno.
Rat će biti gotov u tri dana.
Pobijedit ćemo bitku, no rat će nastaviti bjesnjeti
ako otac ne pođe s vojnicima i sastane se s mještanima.
Podsjeti ih zašto si im kralj.
Znam da ti je vrijeme na dvoru ograničeno,
no odanost ti ne bi trebala biti.
Kralj nikoga ne mora podsjećati zašto je kralj, brate.
Slažem se s Mbandeom. Otac ne treba predvoditi tu bitku.
Moja je odanost neupitna, mlađi brate.
Naprosto govorim da ne smijemo zanemariti činjenicu
da je kralj ugrožen.
Kralj je uvijek ugrožen.
Dakle, pusti trgovce i pijanice da ogovaraju
dok se mi bavimo neposrednim problemom,
sobom Kavulom.
Dopustite, kralju.
Princ je u pravu.
Jasno da jesam.
Kiluanjeov nagon da poduzme sve da zaštitimo kralja
važan je.
Ngolu okružuje niz savjetnika,
a tendala je jedan od najvažnijih.
On je zapravo rob.
U Ndongu su se ratni zarobljenici...
mogli uspeti po društvenoj ljestvici.
Ti i ja svjedočili smo brojnim ratovima, prijatelju.
Da, kao kralj i rob.
A sad kao prijatelji.
Tako je.
Znaš, samo budala vjeruje da može nadživjeti smrt.
No i dalje možemo pokušavati.
Njinga.
Imaš li išta za dodati?
Pitam se zašto Portugalce uporno napadamo straga
umjesto izravno.
Njinga, sad nije riječ o Portugalcima.
O njima je uvijek riječ.
Što mislite, tko podjaruje Kavula?
Što mislite, tko rovari protiv kralja?
Njinga na dvoru uči o diplomaciji
i o politici u široj regiji.
No muškarci vode glavnu riječ.
Stoga bi njezina prisutnost mogla izazvati negodovanje braće.
Hvatanje tog sobe...
više je poput borbe sa sjenom
nego sa samim čovjekom.
LUANDSKA LUKA
Portugalci na sve načine traže zarobljenike iz Afrike.
Zaista su odlučni u osvajanju Kraljevstva Ndongo.
Portugalci Luandu čine uporištem izvoza robova
zato što je putovanje iz Luande do obale Brazila zapravo kraće
nego iz mnogih drugih mjesta u zapadnoj srednjoj Africi.
JUŽNI ATLANTIK
Dakle, ona za njih postaje jako poželjno mjesto
za provođenje tih nasilnih aktivnosti.
Portugalci i njihova neutaživa žeđ za ljudstvom.
Nikad nisu zadovoljni brojem porobljenih ljudi.
Trgovina traje i moraju se opskrbljivati.
Što kažu preci?
Kralju.
Nganga je duhovni savjetnik.
Budući da sam i sama afrička kraljica,
često moram konzultirati svojeg duhovnog savjetnika
jer ne smijemo govoriti samo u svoje ime.
Mi predstavljamo glas predaka.
Dakle, kralj, odnosno ngola,
uvijek će se obratiti ngangi kako bi se pobrinuo da svaka odluka
bude na korist i za napredak
naroda i kraljevstva.
Dan će završiti, a kralj će ostati na prijestolju.
Preci su rekli svoje.
Njinga nije samo ratnica i diplomatkinja.
Ona je ujedno i majka malenoga sina.
Zaluđena si tim malenim.
Znam.
Nisi spomenula sastanak vijeća.
Što se tu ima spomenuti?
Uporno žele ratovati međusobno, umjesto s Portugalcima.
- Mbande i Kiluanje? - A tko drugi?
Oni su samo navikli ratovati. Lako njima.
Portugalci su drukčija vrsta vatre.
Ali moramo joj se prilagoditi, i to što prije.
Prije negoli nas sve proguta.
U protivnom ćemo ugroziti oca, a zašto?
Radi beskorisnog sobe koji se priklanja Portugalcima umjesto vlastitom narodu?
Neka to učini.
Samo je pitanje vremena kad će ga Portugalci ukloniti.
Ugrizao me!
Kambu je srednja sestra, između Funji i Njinge.
Čini se da svesrdno podržava sestru.
Gotov je.
Daj mi ga.
Vrati mi ga.
Za sat vremena.
Kambu.
Njingi je status omogućavao da oko sebe okupi
skupinu priležnika po vlastitom izboru.
U pojedinim afričkim kulturama žene smiju imati više partnera.
Njingin omiljeni priležnik muškarac je imena Kia Ituxi.
Kia Ituxi otac je njezina djeteta.
I oni imaju zaista osobit odnos.
Njezin je život uglavnom prilično dobar.
Njingin otac doznaje da se jedan soba pobunio protiv njega.
Odlučuje ga posjetiti i pokazati koliko je moćan.
Molim te, dopusti da pođem s tobom.
Točno si ondje gdje trebaš biti.
U pravu si, znaš?
Portugalci nas glođu,
kljucaju nam kožu dok ne dođu do kosti.
A i njih će uzeti.
Bit će kao da nismo ni postojali.
Do toga neće doći.
Što bi ti učinila na mojem mjestu?
Pokušala bih ujediniti kraljevstvo.
Sve bih snage usmjerila na protjerivanje Portugalaca i...
I? Otvoreno govori, kćeri.
I danas ne bih išla u rat.
Govoriš to kao da imam izbora.
Ne znaš kakvi su muškarci i njihov ponos.
A opet, možda si ti jedina nada Ndonga.
Sa ženom na prijestolju...
možda će se prolijevati manje krvi.
Voda.
Nikad ne poneseš dovoljno.
Jednim okom pazi na braću, a drugim na sestre.
Rado bi pošla s njim, zar ne?
Bih.
- Ti ne bi? - Ne.
Draže mu je da si ti na njegovoj strani.
Kralju?
Gdje ste, kralju?
Ngolo?
Izgledno je da su kralja vlastiti ljudi odvojili od njegove vojske
kako bi ga ubili u ime dvojice odmetnutih soba.
Ne!
Sad kad nema Njingina oca, tko će preuzeti vlast?
Pogledajte što su učinili vašem kralju!
Ako ne možemo vjerovati vlastitim ljudima, komu možemo?
Opasnost nije vrebala na bojištu, kao što si rekao, brate,
nego kod kuće!
Tendalo!
Gdje je general?
- Nije se vratio. - Onda mi ga dovedi!
Dovedi mi odgovorne do zalaska sunca!
Ne, brate.
Molim?
Dosad su se već vratili svojim gospodarima.
Neka ondje i ostanu.
Neka se osjećaju sigurno,
neka se ožene...
spavaju sa svojim ženama i dobiju nasljednike.
A onda,
kad pomisle da su pobijedili i kad preci donesu proglas,
pronaći ćemo ih i ubiti.
Izbrisat ćemo ih s lica Zemlje
i zatrti njihovo sjeme!
Tendalo, pošalji obavijest o očevoj smrti i sazovi vijeće.
Nije ovdje, znaš.
Sad je s precima.
Zašto si mu rekla da će dan završiti s njime na prijestolju?
Nije li i dalje na prijestolju?
Znaš na što mislim.
„Samo budala misli da može nadživjeti smrt.“
To su riječi tvojega oca.
On je shvaćao što su preci htjeli reći.
Uvijek je razumijevao skrivena značenja riječi.
Nazvao me nadom Ndonga.
Što je time mislio?
Dijete moje.
Ne pretvaraj se da ne znaš.
Bili ste prebliski da ne bi.
Jedno je znati.
A sasvim je drugo uvjeriti sve ostale.
Njinga je shrvana,
kao što bi svaka kći bila da izgubi oca.
No ovdje nije riječ samo o gubitku oca, nego i o gubitku kralja.
To štošta dovodi u pitanje,
a Mbande smatra da je on zakoniti nasljednik.
No on nije bio sin glavne supruge bivšega ngole,
stoga nije imao neupitno pravo na prijestolje.
Nasljedno pravo nije posve razjašnjeno.
Pa on naređuje da se izvrši niz političkih ubojstava
kako bi se riješio suparnika.
Kiluanjeovog sina...
i svih njegovih nasljednika.
Ne smije biti zapreka mom ustoličenju.
Van! Znate li uopće gdje ste?
Mbande ubija Njingina sina, novorođenče,
jer ga smatra prijetnjom svojem dolasku na vlast.
Učinio sam što sam morao.
Zašto si me onda pozvao?
Jer nisam siguran.
U što?
U prijestolje?
Ili način na koji si ga se domogao?
Ne mogu te odriješiti odluke koju si donio. Ona je bila tvoja.
Ali reći ću ti sljedeće.
Stabilno prijestolje ne znači ništa bez uravnotežena kralja.
Stoga se snađi.
To je ključni trenutak za Mbandea
jer želi osigurati svoj položaj na prijestolju.
Kad postanete kralj, više niste običan čovjek
koji se pokorava društvenim zakonima.
Dakle, ubijanjem mogućih protivnika...
on se već ponaša kao kralj.
Gdje sam?
Njinga.
Mbande ne ubija Njingu ni njezine sestre.
Njinga je bila popularna.
Možda je smatrao da može ukloniti njezine nasljednike,
a istovremeno je i politički iskoristiti.
Gdje mi je sin?
Mbande.
Donesite mi moju ratnu sjekiru.
Drži je.
Popij.
Smirit će te.
Ne, moram biti...
Ja... Ja moram...
Moj sin.
Miruj. Sve je to volja predaka.
Ne!
Nemoguće.
On je moj sin. On je moje dijete.
Nije bio prijetnja.
Mbande se bojao muškarca koji bi to dijete postalo.
Zar se i preci boje?
Na čijoj si ti strani?
Ne branim ga.
Mislim na Ndongo, što bi i ti trebala.
Žao mi je.
Onda ću otići.
Ovdje ne mogu ostati.
Ne možeš.
Iz kraljevske si kuće.
Ne možeš se odseliti ne zatraživši savjet predaka.
Onda mi reci što da učinim s ovom boli.
Reci mi.
Što da učinim?
Što ako me ubiju?
Zato što...
Ti si nada Ndonga.
Mbande to ne zna, ali znaju tvoj otac i naši preci,
a sve se događa njihovom voljom.
Izdrži, kćeri,
i vjeruj da je sve ovo dio plana naših predaka.
Preci traže previše.
Možda.
Zapamti da tvoja odanost ne pripada onomu tko sjedi na prijestolju,
nego narodu Ndonga i samom prijestolju.
Izdrži ovo i moći ćeš postati što god poželiš.
Tijekom prvih šest mjeseci Mbandeove vladavine
broj napada Portugalaca na njegove ljude eskalira.
Pogledajte ova dva grafikona.
Ovo je omjer...
Portugalci imaju novo vodstvo.
A Portugalci osvajaju
i prodiru sve dublje u unutrašnjost Afrike.
Mbande nije sposoban sklopiti vojne i političke saveze
potrebne da se zaustavi portugalska agresija.
Pričajte mi o Mbandeu.
Pa, iz Ndonga otpremamo u prosjeku 15 000 robova godišnje.
U napadima na lokalne tržnice robljem gubimo nekoliko stotina.
Da bi porobili što više Mbandeovih ljudi,
Portugalci novače skupinu ratnika
zvanu Imbangala.
Imbangala je skupina plaćenika.
Oni su u stvari najamnici.
I poznati su kao okrutni ratnici.
Najistaknutiji vođa Imbangale, Kasanje,
portugalski je saveznik.
Ljudi su ih se bojali, no poštovali su ih.
Dakle, svi su željeli Imbangalu na svojoj strani ili platnoj listi
jer su znali da im dobri odnosi s njima
povećavaju izglede.
Njinga je izgubila oca i dijete.
Vjerujem da je kao osoba bila shrvana.
Međutim, ona je ipak princeza.
Ona je utjelovljenje pretka,
što znači...
da mora zatomiti gorčinu koju osjeća
prema ubojici svojega djeteta.
Pozvao si me.
Opet si propustila sastanak vijeća.
Primi moju ispriku, kralju.
Pokaži joj.
Što je ostalo od naših izviđača.
Kasanje.
Duh u Magli.
Kako Kasanje uspijeva probijati našu obranu?
Pošalji onamo vojnike i dovedi mi ga!
Svi preostali vojnici čuvaju Kabasu.
Onda pošalji njih.
Ne smije ući u Kabasu.
Neću izgubiti više od svojega oca!
Ako izgubiš Kabasu,
izgubit ćeš više negoli je otac ikad izgubio.
Nije mudro kockati se sa zadnjom linijom obrane.
A što ti predlažeš?
Njinga!
- Iskoristi Imbangaline ratnike. - Molim?
Neću prepustiti budućnost Ndonga tim izdajnicima.
Ti su izdajnici podijeljeni.
Iskoristi to.
Uostalom, tko bi bio uspješniji protiv Imbangalina ratnika Kasanjea
od drugih Imbangalaca?
Imbangala se sastoji od više skupina
koje predvode različiti ljudi.
Vođe Imbangale nikomu ne polažu račune.
Za pravu cijenu borit će se i međusobno.
A kako da ih ukrotimo?
Nećemo.
Naoružat ćemo ih, pustiti i kupiti vrijeme da se pregrupiramo.
A ako se suprotstave? Ako nas predaju robovlasnicima?
- Neće. - Sigurna si, je li?
Što nam drugo preostaje?
Pošalji mene. Ja ću ih nagovoriti.
Ne, to je preriskantno.
Poslat ćemo preostale ljude u Kabasi
na Portugalce i Kasanjea!
- Zašto? - Moja je odluka konačna...
Mislila sam na svojega sina.
Zašto?
Da si me zatražio, odvela bih ga odavde.
Da se ne osjećaš ugroženim.
Više ga ne bi vidio.
Zašto me nisi pitao, Mbande?
Zašto si mi morao oduzeti
jedinu stvar na svijetu koja mi je nešto značila?
Kralj čini što mora.
Bolje da ja odem potražiti Imbangalce.
Ako ostanem, bojim se...
da ću kralju učiniti nešto što će razbjesniti pretke.
Ali zabranio ti je da ideš.
Ne bojim ga se.
Ne može me ubiti dvaput.
Ona neće shvatiti.
Čula sam da odlaziš. Kamo?
Pronaći Imbangalce.
Što ako te predaju trgovcima robljem?
Spremna sam riskirati
ako će to spriječiti Portugalce da nas pobiju
zbog Mbandeove gluposti.
Neka Mbande ide! On je kralj!
Ne! Bolje je da ostane ovdje.
Dobro, onda idem i ja.
Moraš ostati ovdje
da obje držite Mbandea na oku.
Obećajte da ćete čuvati jedna drugu dok se ne vratim.
Obećaj ti nama da ćeš se vratiti.
Vrati se živa i zdrava.
Volim vas obje.
Njinga prkosi bratu i želi sklopiti savez
s imbangalskim vođom zvanim Kasa.
Tu zaista djeluje samovoljno.
Možda si ti jedina nada Ndonga.
ISTOČNI NDONGO, TERITORIJ IMBANGALE
Njinga se izlaže golemom riziku tražeći Imbangalce.
Oni su stalno u pokretu.
Pljačkaju sela i ubijaju svakoga tko im se nađu na putu.
Imbangalci su bili ovdje. Pripremite oružje!
Oprezno.
Sigurna si u vezi s Imbangalom?
Nisam.
No vjerujem im više nego Portugalcima.
Ubili su ga sleđa.
Nečasno.
- Bit rata je čast. - Bit rata je smrt.
Ne zavaravaj se, Ndambi.
Osvrni se.
Na ovim bojištima odavna nema časti.
Svi stanite iza mene!
Imbangala!
Vidi ti to.
Žena.
A ti si?
Razočarana tobom.
Ovako na svoju zemlju dočekuješ goste?
Gosti donose darove. A ti?
Donijela si ratnu sjekiru.
Ti si doveo ratnike.
Istina.
Pusti mojeg ratnika.
Spremi sjekiru i dat ću ti bodež da se poigraš.
Ako inzistiraš.
Još se nisi predstavila.
Njinga.
Princeza Ndonga, sestra kralja ngole Mbandea.
Ti si zacijelo Kasa.
Vođa Imbangale Kasa mlađi je od Njinge, no vješt je ratnik.
I predvodi skupinu ratnika
koji bi joj mogli uvelike poslužiti.
Imam prijedlog za tebe.
Odlazi i povedi svoje ljude, princezo.
- Smjesta. - Ne odlazim bez onoga po što sam došla.
A po što si došla?
Pridobiti tvoje ratnike da se bore s Kasanjeom...
i s Portugalcima.
Je li to sve?
Nego...
Čime misliš uzvratiti za tako velik zahtjev?
- Ničime. - Ničime?
Ničime?
Zašto bih ti pomogao ni za što?
Zato što nemam što izgubiti,
a to me čini opasnom.
Odavde ne djeluješ pretjerano opasno, princezo Njinga od Ndonga.
Je li?
Jesi li sad spreman pregovarati?
Ili želiš da se još igram s tvojim bodežom?
Prijevod titlova: Ema Horvath